ddrg/super_eurlex huggingface dataset:
Komission asetus (EY) N:o 923/96, - annettu 23 päivänä toukokuuta 1996, - vilja-alan yhteisestä markkinajärjestelystä annetun neuvoston asetuksen (ETY) N:o 1766/92 liitteessä B lueteltujen eräiden tuotteiden koodien ja tavaran kuvauksen mukauttamisesta -



Virallinen lehti nro L 126 , 24/05/1996 s. 0037 - 0042



KOMISSION ASETUS (EY) N:o 923/96, annettu 23 päivänä toukokuuta 1996, vilja-alan yhteisestä markkinajärjestelystä annetun neuvoston asetuksen (ETY) N:o 1766/92 liitteessä B lueteltujen eräiden tuotteiden koodien ja tavaran kuvauksen mukauttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon maataloustuotteisiin käytettävän yhteisen tullitariffin nimikkeistön mukautusmenettelystä 5 päivänä helmikuuta 1979 annetun neuvoston asetuksen (ETY) N:o 234/79 (1), sellaisena kuin se on muutettuna asetuksella (EY) N:o 3290/94 (2), ja erityisesti sen 2 artiklan 1 kohdan, ottaa huomioon vilja-alan yhteisestä markkinajärjestelystä 30 päivänä kesäkuuta 1992 annetun neuvoston asetuksen (ETY) N:o 1766/92 (3), sellaisena kuin se on viimeksi muutettuna asetuksella (EY) N:o 1863/95 (4), ja erityisesti sen 13 artiklan 11 kohdan, sekä katsoo, että tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (5), sellaisena kuin se on viimeksi muutettuna komission asetuksella (EY) N:o 586/96 (6), liitteessä I on tällä hetkellä voimassa oleva yhdistetty nimikkeistö, eräät asetuksen (ETY) N:o 1766/92 liitteessä B olevat koodit ja tavaran kuvaukset eivät enää vastaa yhdistetyn nimikkeistön koodeja ja tavaran kuvauksia; sen vuoksi asetuksen (ETY) N:o 1766/92 liite B olisi muutettava; selvyyden vuoksi muutokset on sisällytettävä liitteen B korvaavaan liitteeseen, ja tässä asetuksessa säädetyt toimenpiteet ovat viljan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 1766/92 liite B tämän asetuksen liitteellä. 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 1 päivästä tammikuuta 1996. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 23 päivänä toukokuuta 1996. Komission puolesta Franz FISCHLER Komission jäsen (1) EYVL N:o L 34, 9.2.1979, s. 2 (2) EYVL N:o L 349, 31.12.1994, s. 105 (3) EYVL N:o L 181, 1.7.1992, s. 21 (4) EYVL N:o L 179, 29.7.1995, s. 1 (5) EYVL N:o L 256, 7.9.1987, s. 1 (6) EYVL N:o L 84, 3.4.1996, s. 18 LIITE "LIITE B >TAULUKON PAIKKA>
KOMISSION ASETUS (EY) N:o 910/96, - annettu 21 päivänä toukokuuta 1996, - Belgian lipun alla purjehtivien alusten koljan kalastuksen lopettamisesta -



Virallinen lehti nro L 123 , 23/05/1996 s. 0001 - 0001



KOMISSION ASETUS (EY) N:o 910/96, annettu 21 päivänä toukokuuta 1996, Belgian lipun alla purjehtivien alusten koljan kalastuksen lopettamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteiseen kalastuspolitiikkaan sovellettavasta valvontajärjestelmästä 12 päivänä lokakuuta 1993 annetun neuvoston asetuksen (ETY) N:o 2847/93 (1), sellaisena kuin se on muutettuna asetuksella (EY) N:o 2870/95 (2) ja erityisesti sen 21 artiklan 3 kohdan, sekä katsoo, että tiettyjen kalakantojen ja kalakantaryhmien osalta vuodeksi 1996 vahvistettavista suurimmista sallituista saaliista ja niiden pyyntiä koskevista tietyistä edellytyksistä 22 päivänä joulukuuta 1995 annetussa neuvoston asetuksessa (EY) N:o 3074/95 (3), sellaisena kuin se on muutettuna asetuksella (EY) N:o 846/96 (4), säädetään koljakiintiöistä vuodeksi 1996, kiintiöiden alaisten kalakantojen saaliiden määrällisistä rajoituksista annettujen säännösten noudattamisen turvaamiseksi komission on tarpeen vahvistaa päivämäärä, johon mennessä jäsenvaltion lipun alla purjehtivien alusten katsotaan täyttäneen niille annetun kiintiön, ja komissiolle toimitettujen tietojen mukaan Belgian lipun alla purjehtivien tai Belgiassa rekisteröityjen alusten koljasaaliit ICES-alueiden VII, VIII, IX ja X sekä CECAF-alueen 34.1.1 (EY-alue) vesillä ovat täyttäneet niille vuodeksi 1996 annetun kiintiön; Belgia on kieltäytynyt tämän kalakannan kalastuksen 21 päivästä huhtikuuta 1996; tämän vuoksi on tarpeen noudattaa tätä päivämäärää, ON ANTANUT TÄMÄN ASETUKSEN: 1 artikla Belgian lipun alla purjehtivien tai Belgiassa rekisteröityjen alusten koljasaaliiden ICES-alueiden VII, VIII, IX ja X sekä CECAF-alueen 34.1.1 (EY-alue) vesillä katsotaan täyttäneen Belgialle vuodeksi 1996 osoitetun kiintiön. Kielletään Belgian lipun alla purjehtivilta tai Belgiassa rekisteröidyiltä aluksilta koljan kalastus ICES-alueiden VII, VIII, IX ja X sekä CECAF-alueen 34.1.1 (EY-alue) vesillä sekä edellä mainittujen alusten tämän asetuksen ensimmäisen soveltamispäivän jälkeen pyytämän koljakannan hallussa pitäminen aluksessa sekä sen uudelleenlastaus ja purku. 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 21 päivästä huhtikuuta 1996. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 21 päivänä toukokuuta 1996. Komission puolesta Emma BONINO Komission jäsen (1) EYVL N:o L 261, 20.10.1993, s. 1 (2) EYVL N:o L 301, 14.12.1995, s. 1 (3) EYVL N:o L 330, 30.12.1995, s. 1 (4) EYVL N:o L 115, 9.5.1996, s. 1
Komission asetus (EY) N:o 917/96, annettu 22 päivänä toukokuuta 1996, Kanariansaarten arvioidun hankintataseen vahvistamisesta neuvoston asetuksen (ETY) N:o 1601/92 2-5 artiklassa säädettyyn erityiseen järjestelmään kuuluvien maataloustuotteiden osalta annetun asetuksen (EY) N:o 2883/94 muuttamisesta



Virallinen lehti nro L 123 , 23/05/1996 s. 0015 - 0016



KOMISSION ASETUS (EY) N:o 917/96, annettu 22 päivänä toukokuuta 1996, Kanariansaarten arvioidun hankintataseen vahvistamisesta neuvoston asetuksen (ETY) N:o 1601/92 2-5 artiklassa säädettyyn erityiseen järjestelmään kuuluvien maataloustuotteiden osalta annetun asetuksen (EY) N:o 2883/94 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon viinikaupan yhteisestä järjestämisestä 16 päivänä maaliskuuta 1987 annetun neuvoston asetuksen (ETY) N:o 822/87 (1), sellaisena kuin se on viimeksi muutettuna asetuksella (EY) N:o 1544/95 (2), ja erityisesti sen 56 artiklan 4 kohdan, ottaa huomioon tiettyjä maataloustuotteita koskevista erityistoimenpiteistä Kanariansaarten hyväksi 15 päivänä kesäkuuta 1992 annetun neuvoston asetuksen (ETY) N:o 1601/92 (3), sellaisena kuin se on viimeksi muutettuna komission asetuksella (EY) N:o 2537/95 (4), ja erityisesti sen 3 artiklan 4 kohdan ja 7 artiklan toisen alakohdan, sekä katsoo, että komission asetuksella (EY) N:o 2806/95 (5) on muutettu maataloustuotteiden nimikkeistöstä vientitukia varten 17 päivänä joulukuuta 1987 annettua komission asetusta (ETY) N:o 3846/87 (6), sellaisena kuin se on viimeksi muutettuna asetuksella (EY) N:o 823/96 (7), ottamalla käyttöön uusi viinialan tuotteita koskeva nimikkeistö vientitukia varten tällä alalla, asetuksen (ETY) N:o 1601/92 3 artiklan 2 kohdassa tarkoitettuja tukia saavat tuotteet kuvataan asetuksen (ETY) N:o 3846/87 ja erityisesti sen 17 osan säännösten mukaisesti; tuotteiden koodeja on syytä mukauttaa edellä mainitun nimikkeistöstä annetun asetuksen muutosten vuoksi, asetuksen (ETY) N:o 3846/87 muutokset säädettiin 9 päivästä joulukuuta 1995; tässä asetuksessa säädettyjä mukautuksia on myös syytä soveltaa kyseisestä päivämäärästä alkaen, ja tässä asetuksessa säädetyt toimenpiteet ovat viinin hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (EY) N:o 2883/94 (8) liitteessä XII oleva osa B tämän asetuksen liitteellä. 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 9 päivästä joulukuuta 1995. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 22 päivänä toukokuuta 1996. Komission puolesta Franz FISCHLER Komission jäsen (1) EYVL N:o L 84, 27.3.1987, s. 1 (2) EYVL N:o L 148, 30.6.1995, s. 31 (3) EYVL N:o L 173, 27.6.1992, s. 13 (4) EYVL N:o L 260, 31.10.1995, s. 10 (5) EYVL N:o L 291, 6.12.1995, s. 10 (6) EYVL N:o L 366, 24.12.1987, s. 1 (7) EYVL N:o L 111, 4.5.1996, s. 9 (8) EYVL N:o L 304, 29.11.1994, s. 18 LIITE "LIITE XII OSA B Myönnetyt tukimäärät >TAULUKON PAIKKA>
KOMISSION ASETUS (EY) N:o 1016/96, - annettu 5 päivänä kesäkuuta 1996, - Kanariansaarten hedelmä- ja vihannesjalostealan tuotteiden arvioidun hankintataseen vahvistamisesta annetun asetuksen (EY) N:o 1687/95 muuttamisesta -



Virallinen lehti nro L 135 , 06/06/1996 s. 0018 - 0019



KOMISSION ASETUS (EY) N:o 1016/96, annettu 5 päivänä kesäkuuta 1996, Kanariansaarten hedelmä- ja vihannesjalostealan tuotteiden arvioidun hankintataseen vahvistamisesta annetun asetuksen (EY) N:o 1687/95 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tiettyjä maataloustuotteita koskevista erityistoimenpiteistä Kanariansaarten hyväksi 15 päivänä kesäkuuta 1992 annetun neuvoston asetuksen (ETY) N:o 1601/92 (1), sellaisena kuin se on viimeksi muutettuna komission asetuksella (EY) N:o 2537/95 (2), ja erityisesti sen 3 artiklan 4 kohdan, sekä katsoo, että komission 11 päivänä heinäkuuta 1995 antamassa asetuksessa (EY) N:o 1687/95 (3) vahvistetaan Kanariansaarten hedelmä- ja vihannesjalosteiden arvioitu hankintatase 1 päivästä heinäkuuta 1995 30 päivään kesäkuuta 1996; kyseistä hankintatasetta voidaan tarkistaa; tiettyjen tuotteiden vahvistetut määrät on käytetty lähes loppuun; tämän vuoksi Kanariansaarten markkinoiden nykyisten tarpeiden perusteella olisi tarpeen lisätä tiettyjen tuotteiden määriä tämän markkinointivuoden osalta, ja tässä asetuksessa säädetyt toimenpiteet ovat hedelmä- ja vihannesjalosteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (EY) N:o 1687/95 liite tämän asetuksen liitteellä. 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 5 päivänä kesäkuuta 1996. Komission puolesta Franz FISCHLER Komission jäsen (1) EYVL N:o L 173, 27.6.1992, s. 13 (2) EYVL N:o L 260, 31.10.1995, s. 10 (3) EYVL N:o L 161, 12.7.1995, s. 11 LIITE "LIITE Kanariansaarten hedelmä- ja vihannesjalostealan tuotteiden arvioitu hankintatase 1 päivästä heinäkuuta 1995 30 päivään kesäkuuta 1996 >TAULUKON PAIKKA>
Komission asetus (EY) N:o 999/96, annettu 4 päivänä kesäkuuta 1996, naudanliha-alalla säädettyjen palkkiojärjestelmien soveltamista koskevien yksityiskohtaisten sääntöjen vahvistamisesta annetun asetuksen (ETY) N:o 3886/92 muuttamisesta jalostuspalkkioiden osalta



Virallinen lehti nro L 134 , 05/06/1996 s. 0008 - 0008



KOMISSION ASETUS (EY) N:o 999/96, annettu 4 päivänä kesäkuuta 1996, naudanliha-alalla säädettyjen palkkiojärjestelmien soveltamista koskevien yksityiskohtaisten sääntöjen vahvistamisesta annetun asetuksen (ETY) N:o 3886/92 muuttamisesta jalostuspalkkioiden osalta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon naudanliha-alan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 805/68 (1), sellaisena kuin se on viimeksi muutettuna asetuksella (EY) N:o 894/96 (2), ja erityisesti sen 4 i artiklan 4 kohdan, sekä katsoo, että asetuksen (ETY) N:o 805/68 4 i artiklassa käyttöön otetun jalostuspalkkiojärjestelmän, joka on toteutettu komission asetuksen (ETY) N:o 3886/92 (3), sellaisena kuin se on viimeksi muutettuna asetuksella (EY) N:o 1850/95 (4), täytäntöönpano voi johtaa epätasa-arvoisuuteen sellaisten seuraamusten osalta, joita sovelletaan kun eläinten, joiden osalta hakemuksia on tehty, määrä ei vastaa jalostuskelpoisten eläinten määrää; tämän vuoksi olisi muutettava asetuksen (ETY) N:o 3886/92 49 artikla, kyseisiä toimijoita koskevien taloudellisten seurausten välttämiseksi toimenpide olisi muutettava sellaiseksi, että sitä sovelletaan jalostuspalkkion tosiasiallisesta täytäntöönpanosta alkaen, ja tässä asetuksessa säädetyt toimenpiteet ovat naudanlihan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 3886/92 49 artiklan 3 kohta seuraavasti: "3. Jos todetaan, että jalostettavien eläinten määrä ei vastaa 1 kohdassa tarkoitettua määrää, palkkio myönnetään jalostuskelpoiselle määrälle, josta on vähennetty jalostukseen kelpaamattomien eläinten määrä." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 20 päivästä huhtikuuta 1996. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 4 päivänä kesäkuuta 1996. Komission puolesta Franz FISCHLER Komission jäsen (1) EYVL N:o L 148, 28.6.1968, s. 24 (2) EYVL N:o L 125, 23.5.1996, s. 1 (3) EYVL N:o L 391, 31.12.1992, s. 20 (4) EYVL N:o L 177, 28.7.1995, s. 45
Komission asetus (EY) N:o 982/96, annettu 31 päivänä toukokuuta 1996, Afrikan, Karibian ja Tyynenmeren valtioista peräisin olevia tiettyjä maataloustuotteita koskevien yhteisön tariffikiintiöiden avaamisesta ja hallinnoinnista annetun asetuksen (EY) N:o 2942/95 muuttamisesta



Virallinen lehti nro L 131 , 01/06/1996 s. 0043 - 0046



KOMISSION ASETUS (EY) N:o 982/96, annettu 31 päivänä toukokuuta 1996, Afrikan, Karibian ja Tyynenmeren valtioista peräisin olevia tiettyjä maataloustuotteita koskevien yhteisön tariffikiintiöiden avaamisesta ja hallinnoinnista annetun asetuksen (EY) N:o 2942/95 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon Afrikan, Karibian ja Tyynenmeren (AKT) valtioista tai merentakaisista maista ja merentakaisilta alueilta (MMA) peräisin oleviin maataloustuotteisiin ja tiettyihin maataloustuotteiden jalostamisessa tuotettuihin tavaroihin sovelettavista järjestelyistä 5 päivänä maaliskuuta 1990 annetun neuvoston asetuksen (ETY) N:o 715/90 (1), sellaisena kuin se on viimeksi muutettuna komission asetuksella (EY) N:o 619/96 (2), ja erityisesti sen 27 artiklan, sekä katsoo, että tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (3) liitettä I on muutettu komission asetuksella (EY) N:o 3009/95 (4), komissio on avannut asetuksella (EY) N:o 2942/95 (5) tietyille maataloustuotteille yhteisön tariffikiintiöitä alennetuin tullein, GATTiin liittyvien neuvottelujen tuloksena tiettyjen asetuksessa (EY) N:o 2942/95 olevaan taulukkoon kuuluvien tuotteiden tulleja on muutettu; asetuksella (EY) N:o 619/96 on syötäväksi tarkoitetuille viinirypäleille myönnetty 400 tonnin suuruinen lisämäärä 1 päivästä 31 päivään tammikuuta joka vuosi, alkaen 1 päivästä tammikuuta 1996, lisäksi sekä kyseiseen asetukseen kuuluvien tuotteiden tulleihin että lisämääriin tehdään vuosien kuluessa muutoksia; alaan liittyvän yhteisön sääntelyn hallinnan parantamiseksi ja tehostamiseksi on syytä antaa monivuotinen asetus, jossa arvotulleja alennetaan automaattisesti 50 prosentilla yhdistettyyn nimikkeistöön sisältyvien tullien kehityksen mukaisesti, tämän vuoksi olisi muutettava asetusta (EY) N:o 2942/95, ja tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksessa (EY) N:o 2942/95 oleva taulukko seuraavasti: >TAULUKON PAIKKA> 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä tammikuuta 1996. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 31 päivänä toukokuuta 1996. Komission puolesta Mario MONTI Komission jäsen (1) EYVL N:o L 84, 30.3.1990, s. 85 (2) EYVL N:o L 89, 10.4.1996, s. 1 (3) EYVL N:o L 256, 7.9.1987, s. 1 (4) EYVL N:o L 319, 30.12.1995, s. 1 (5) EYVL N:o L 308, 21.12.1995, s. 9
Komission asetus (EY) N:o 955/96, annettu 29 päivänä toukokuuta 1996, tiettyjen tavaroiden luokittelusta yhdistettyyn nimikkeistöön



Virallinen lehti nro L 130 , 31/05/1996 s. 0001 - 0002



KOMISSION ASETUS (EY) N:o 955/96, annettu 29 päivänä toukokuuta 1996, tiettyjen tavaroiden luokittelusta yhdistettyyn nimikkeistöön EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1), sellaisena kuin se on viimeksi muutettuna komission asetuksella (EY) N:o 586/96 (2), ja erityisesti sen 9 artiklan, sekä katsoo, että mainitun asetuksen liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitettyjen tavaroiden luokittelua koskevia säännöksiä, asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt; näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan yhteisön erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi, mainittujen yleisten tulkintasääntöjen mukaan on tämän asetuksen liitteen taulukossa olevassa 1 sarakkeessa esitetyt tavarat luokiteltava 2 sarakkeen CN-koodeihin 3 sarakkeesta ilmenevin perustein, on asianmukaista, että jäsenvaltioiden tulliviranomaisten tavaroiden luokittelusta yhdistettyyn nimikkeistöön antamiin sitoviin tariffitietoihin, jotka eivät ole tällä asetuksella vahvistettujen säännösten mukaisia, voidaan edelleen vedota yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (3) 12 artiklan 6 kohdan mukaisesti kolmen kuukauden ajan, tässä asetuksessa säädetyt toimenpiteet ovat tullikoodeksikomitean tullitariffi- ja tilastonimikkeistöjaoston lausunnon mukaiset, ON ANTANUT TÄMÄN ASETUKSEN: 1 artikla Liitteen taulukossa olevassa 1 sarakkeessa esitetyt tavarat luokitellaan yhdistetyssä nimikkeistössä taulukossa olevan 2 sarakkeen CN-koodeihin. 2 artikla Jäsenvaltioiden tulliviranomaisten antamiin sitoviin tariffitietoihin, jotka eivät ole tällä asetuksella vahvistettujen säännösten mukaisia, voidaan vedota neuvoston asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan. 3 artikla Tämä asetus tulee voimaan kahdentenakymmenentenäensimmäisenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 29 päivänä toukokuuta 1996. Komission puolesta Mario MONTI Komission jäsen (1) EYVL N:o L 256, 7.9.1987, s. 1 (2) EYVL N:o L 84, 3.4.1996, s. 18 (3) EYVL N:o L 302, 19.10.1992, s. 1 LIITE >TAULUKON PAIKKA>
Neuvoston asetus (EY) N:o 1064/96, - annettu 10 päivänä kesäkuuta 1996, - Färsaarten lipun alla purjehtiviin aluksiin sovellettavista tietyistä kalavarojen säilyttämis- ja hoitotoimenpiteistä vuodeksi 1996 annetun asetuksen (EY) N:o 3077/95 muuttamisesta -



Virallinen lehti nro L 141 , 14/06/1996 s. 0003 - 0004



NEUVOSTON ASETUS (EY) N:o 1064/96, annettu 10 päivänä kesäkuuta 1996, Färsaarten lipun alla purjehtiviin aluksiin sovellettavista tietyistä kalavarojen säilyttämis- ja hoitotoimenpiteistä vuodeksi 1996 annetun asetuksen (EY) N:o 3077/95 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon yhteisön kalastus- ja vesiviljelyjärjestelmän perustamisesta 20 päivänä joulukuuta 1992 annetun neuvoston asetuksen (ETY) N:o 3760/92 (1), ja erityisesti sen 8 artiklan 4 kohdan, ottaa huomioon komission ehdotuksen, sekä katsoo, että asetuksessa (EY) N:o 3077/95 (2) on myönnetty Färsaarten lipun alla purjehtiville aluksille tiettyjä kiintiöitä yhteisön vesillä vuodeksi 1996, Färsaarille on myönnetty 5 890 tonnin makrillikiintiö ICES-alueilla VIa, VIIe, f ja h vuodeksi 1996; tätä kiintiötä on pienennettävä, jotta se ilmentäisi vähennystä makrillien suurimmassa sallitussa saaliissa (TAC) tällä alueella, Euroopan talousyhteisön sekä Tanskan hallituksen ja Färsaarten maakuntahallituksen välisen kalastussopimuksen (3) 2 artiklassa määrätyn menettelyn mukaisesti sopimuspuolet ovat edelleen neuvotelleet keskinäisistä kalastusoikeuksistaan vuodeksi 1996, näissä neuvotteluissa on päästy sopimukseen ja sen seurauksena edellä mainittua pyyntikiintiötä on pienennetty, ja neuvoston tehtävänä on säätää tällaista pyyntiä koskevista erityisedellytyksistä, ON ANTANUT TÄMÄN ASETUKSEN: 1 artikla Korvataan asetuksen (EY) N:o 3077/95 liitteessä I olevat makrillia koskevat luvut ICES-alueilla VIa, VIIe, f ja h tämän asetuksen liitteessä olevilla luvuilla. 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 10 päivänä kesäkuuta 1996. Neuvoston puolesta M. PINTO Puheenjohtaja (1) EYVL N:o L 389, 31.12.1992, s. 1, asetus sellaisena kuin se on viimeksi muutettuna vuoden 1994 liittymisasiakirjalla. (2) EYVL N:o L 330, 30.12.1995, s. 54 (3) EYVL N:o L 226, 29.8.1980, s. 12 LIITE Färsaarten pyyntikiintiöt vuodeksi 1996 "1. Yhteisön kalastusalueella kalastavien färsaarelaisten alusten kiintiöt. >TAULUKON PAIKKA>